Nosifol interakcie
Dobry deň,chcela by som sa spytat, ci je mozne uzivat Mistru a zaroven Nosifol,nebiju sa tieto lieky? Kedze mam nizke AMH lekar mi poradil si kupit tento preparat
Dobrý deň,
ďakujeme za Vašu otázku.
Krvná hladina Anti-Müllerovho hormónu (AMH) je základným parametrom, podľa ktorého váš gynekológ vie posúdiť, či aktivita vaječníkov je primeraná veku ženy. Pokles jeho hladiny v krvi oproti norme naznačuje rýchlejšie vyčerpávanie vajíčok, odborne zníženú ovariálnu rezervu. V prípade, že Vám to gynekológ odporučil, užívanie oboch prípravkov súčasne je možné. Medzi výživovým doplnkom NosiFol a liekom Mistra neboli pozorované klinicky závažné interakcie. Vzhľadom však na to, že doplnky stravy nepodliehajú klinickým štúdiam vrátane interakčných štúdií, prípadné interakcie medzi uvedenými prípravkami nemuseli byť zachytené.
Prajem pekný zvyšok dňa.
S pozdravom
Mgr. Emma Halás Haluščíková